jkorsvik/nowiki_second_scrape_merged huggingface dataset:
Ingjerd Østrem Omland

Ingjerd Østrem Omland (født 26. november 1984, oppvokst i Lund i Rogaland) er en norsk popmusiker og radioarbeider som opptrer under artistnavnet Moi. Hun kommer fra Hovsherad i Rogaland. I tillegg til musikerkarrieren har hun arbeidet både i NRK, i TV2 og i VGTV. Fra 2019 er hun redaksjonssjef i NRK P3.


== Bakgrunn ==
Hun startet musikkarrieren i 2005 da hun inngikk platekontrakt med MTG og holdt to konserter på by:Larm i Stavanger. Samme året opptrådte hun på TV flere ganger og på flere festivaler rundt om i Norge.Siden debuten i 2005 har hun spilt mange konserter lokalt, nasjonalt og internasjonalt. Hun har blant annet gjestet By:Larm i Stavanger, Visefestivalen i Egersund, Quartfestivalen, Norway Cup, VG-lista topp 20, Fjellparkfestivalen i Flekkefjord, Smuget, Valle Hovin, Checkpoint Charlie og Pulpit Rock Festival i Stavanger. Hun har også holdt konserter i Manchester, København og i London.Våren 2007 turnerte hun i Danmark i samarbeid med Warner Chapell. Det resulterte i at hun spilte inn en duett med den danske artisten Juncker, som slapp plate høsten 2007. Samme år arbeidet Moi med produsent Chris Young (blant annet Wu Tang Clan) i New York, og skrev låter med blant andre Chris Barron fra Spin Doctors.Hun har deltatt i flere programmer av NRK TVs underholdningsserie Beat for beat.I 2009 dro Moi ut med sitt nye bandprosjekt Salvador/Bahia. Dette var et samarbeid med produsenten Geir Luedy (som tidligere hadde produsert plater for blant andre Karin Park og Susanne Sundfør), musikeren Hans Petter Aaserud (fra Trang Fødsel) og Dominic Owen (britisk produsent og DJ, som blant annet har samarbeidet med Notorious B.I.G.). Bandet lagde bossanova-inspirert, dansbar pop. Moi deltok i prosjektet som vokalist og låtskriver.I 2010 vant hun Kaizers Orchestras konkurranse om å laget den beste coverversjonen av sangen «Hjerteknuser» (som Rolffa også fikk en hit med), og i 2011 ga hun ut albumet Chair-o-planes.Moi gjennomfører flest konserter som soloartist, men har også et eget band bestående av Rolf Kloster (gitar), Thomas Kvam (bass) og Bernt Yngve Kvam (trommer).


== Diskografi ==


=== Album ===
2005 – My Way This Way
2011 – Chair-o-Planes Part One


=== Singler ===
2005: More to Life
2005: Love never ends
2005: Love me your way
2010: Hjerteknuser
2011: Ingenting
2012: Syng meg i søvn
2014: Bensin


=== Medvirker på ===
2007: Big Fish (med Kloster)
2010: From Now On (med Tommy Fredvang)
2011: Prelude EP (med Souldrop)


== Referanser ==


== Eksterne lenker ==
(en) Ingjerd Østrem Omland – kategori av bilder, video eller lyd på Commons 
(en) Ingjerd Østrem Omland på Internet Movie Database
Leni Kristiansen

Leni Kristiansen (født 23. november 1945) er en norsk tidligere svømmer som representerte Damernes Svømmeklubb Bergen.
Hun vant 8 NM-gull i perioden 1960–1963. Hun vant kongepokalen i 1961.


== Medaljer i norske mesterskap ==


== Kilder ==
medley.no: Medaljevinnere NM svømming


== Eksterne lenker ==
Bergensavisen (2014): Hun var byens svømmeprinsesse
Martin Christoffersen

Martin Christoffersen (født 28. mars 1865 i Egersund, død 12. april 1943 i Sulitjelma) var en norsk banksjef og kommunepolitiker i Bodø.
Han var varaordfører fra 1911 til 1912, så ordfører i Bodø i 1913, valgt for «Bodø kommunale vælgerforening» (Høyre og Frisinnede Venstre). Han var medlem av bystyret i over 20 år.Han kom til Bodø i 1884 som kontorist ved Vilhelm Bernhard Jentofts dampskipsekspedisjon. I 1891 begynte Christoffersen som assistent i Bodø sparebank. Han var kasserer fra 1895 til 1905 og administrerende direktør (banksjef) fra 1905 til 1932. Da han gikk av med pensjon, var den Nord-Norges største sparebank.Han var styreformann i Bodø kommunale elektrisitetsverk. Han hadde også verv i fattigpleie og barnehjem, menighetsrådet, sjømannsmisjonen og private foretak.Han giftet seg i 1890 med Claudia Bugge, datter av amtskontorist i Bodø og tidligere lensmann på Hamarøy Ove Christian Daae Bugge og dennes hustru Cathrina Engh.


== Referanser ==
Arnt Angell

Arnt Angell (født 6. april 1858 i Bodø, død 13. juli 1925) var en norsk dampskibsekspeditør og politiker, som var ordfører i Bodø i perioden 1905-1907.
I 1906 stilte han til valg som stortingsrepresentant, men fikk bare 150 stemmer, mot Bertrand Gundersens 590 stemmer og Jørg Berge 497 stemmer.


== Referanser ==
Marcus Thorvald Torkildsen

Marcus Thorvald Torkildsen (født 20. april 1864, død 16. november 1932) var en norsk offiser, sakfører og politiker (Samlingspartiet, Frisinnede Venstre).
Torkildsen var offiser fra 1887, og tok cand.jur.-graden i 1892. I 1913 ble han major og sjef for Kongsvinger bataljon, og i 1930 oberstløytnant og sjef for  
landvernsbataljonen ved Akershus infanteriregiment. Han pensjonerte seg fra Forsvaret i 1932 etter å ha nådd aldersgrensen.Han var en av stifterne av Samlingspartiet i Aker og ble partiets nestformann i kommunen, og satt i Aker kommunestyre fra 1902 til 1917. Torkildsen var varamann på Stortinget i periodene 1916–1918, 1919–1921 og 1922–1924. Han var valgt inn fra Akershus, og i tiden med enmannskretser var han valgt inn fra kretsen som ble utgjort av Aker kommune.Marcus Torkildsen var far til advokaten og politikeren Eystein Torkildsen.


== Referanser ==


== Eksterne lenker ==
(no) Marcus Thorvald Torkildsen hos Norsk senter for forskningsdata
Leo Hansen

Hans Leo Hansen (født 1888 i København, død 1962) var en dansk filmfotograf. 
Han var sønn av agent Peder Hansen og hustru Mathilde Hansine Emilie f. Jørgensen. Hansen begynte sin karriere som piccolo i Ole Olsens Biografi-Theatret i Vimmelskaftet i København, men kom snart til å fotografere både reportasje- og kort fiksjonsfilmer for forskjellige filmselskaper. Karrierens høydepunkt var hans medvirken på Knud Rasmussens femte Thuleekspedisjon 1921–1923; hvor han blant annet filmet stammefolk som ikke tidligere hadde stiftet bekjentskap med hvite menn.Senere opptok han filmer fra Færøyene, Island, Østgrønland og Hvitehavet. I 1938 åpnet han kinoen Bio Lyngby nord for København, som han ledet frem til sin død.


== Referanser ==


== Eksterne lenker ==
(en) Leo Hansen på Internet Movie Database 
(da) Leo Hansen på Filmdatabasen 
(da) Leo Hansen på danskefilm.dk
Louveciennes

Louveciennes er en kommune i departementet Yvelines i regionen Île-de-France. Her ligger Château Louis XIV som i 2015 ble verdens dyreste solgte bolig.


== Befolkningsutvikling ==
Antall innbyggere i kommunen Louveciennes


== Referanser ==


== Eksterne lenker ==
(fr) Offisielt nettsted 
(en) Louveciennes – kategori av bilder, video eller lyd på Commons 
Kommunedata INSEE
Hertugdømmet Firenze

Hertugdømmet Firenze var et italiensk hertugdømme rundt omkring byen Firenze. Hertugdømmet ble til i 1532, etter at Karl V reetablerte Huset Medicis rett til Firenze i 1530. Pave Klemens VII, som serv var en Medici, utså Alessandro de' Medici til ny hertug, som omvandlet republikken Firenze til et arvemonarki.
Den andra hertugen, Cosimo de' Medici, etablerte en sterk florentinsk flåte og ekspanderte staten ved et innkjøp av øya Elba, og erobringen av republikken Siena. I år 1569 opphøyde pave Pius V så Cosimo til hertug i storhertugdømmet Toscana. Dermed ble også hertugdømmet Firenze innforlivet i storhertugdømmet Huset Medici styrte Toscana frem til 1737.


== Litteratur ==
Strathern, Paul: The Medici: Godfathers of the Renaissance, Vintage books, London, 2003, ISBN 978-0-09-952297-3
Hale, J.R.: Florence and the Medici, Orion books, London, 1977, ISBN 1-84212-456-0
Frieda, Leonie: Catherine de' Medici, Orion books, London, 2005, ISBN 0-7538-2039-0
Morten Mortensen

Morten Mortensen var en norsk gårdbruker, verkstyrer og stortingsmann (V) fra Tynset i Hedmark. Han var far til Ivar Mortensson-Egnund.
Mortensen var sønn til en gårdbruker. I yngre år var han blant annet krambudreng. Han kjøpte i 1848 gården Øyde i Lillelvdal, og bodde der i 25 år. Siden bosatte han seg på gården Einabu i Folldal, som han drev til 1893. Deretter kjøpte han gård i Tynset og bodde for det meste der. Han var ellers medeier og styrer av Folldal gruver.
Mortensen var medlem av herredsstyret i Tynset fra 1854, fra 1865 var han ordfører i over 15 år. Ellers var han formann i skolestyret og i den lokale matrikkelkommisjonen.
Mortensen representerte Hedemarkens amt på Stortinget fra 1868 til 1885. Hele tiden var han medlem av næringskomite nr. 1, fra 1871 også medlem av Lagtinget. Under riksrettsforhandlingene i 1883-84 ble han skutt ut utav retten. Han var medlem av valgkomiteen 1879-85, både 1878 og 1880 var han medlem av utvidede busdjettkomiteer. I 1873 var ham mellom de stortingsrepresentantene som var med i kroningsdeputasjonen til Trondheim. Han ble i 1884 utnevnt til medlem av bankkommisjonen.
Han døde på gården sin i Tynset i 1910.


== Referanser ==


== Kilder ==
Lindstøl, Tallak:Stortinget og Statsraadet 1814-1914. Kristiania, 1914
Biografisk informasjon om    Morten Mortensen   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Morten Mortensen hos Norsk senter for forskningsdata
Victoria Solli Berg

Victoria Solli Berg (født 10. oktober 2001) er en norsk håndballspiller som spiller både håndball og strandhåndball. Hun er målvakt, og spiller for Larvik.


== Idrettskarriere ==
Berg deltok i VM i strandhåndball 2018, hennes første mesterskap i strandhåndball. Norge fikk der sølv etter at de tapte finalen mot Hellas, på shootout. 


== Referanser ==


== Eksterne lenker ==
(en) Victoria Solli Berg – Det europeiske håndballforbundet (EHF) 
Norsk Topphåndball - Victoria Solli Berg
Ådalsveien

Ådalsveien en to-felts veistrekning langs E16 gjennom Ringerike kommune i Viken. Veistrekningen er hovedferdselsåre gjennom Ådal (som før 1964 var en selvstendig herredskommune), og begynner ved veikrysset (det såkalte «gummikrysset») mot Hvalsmoveien (E16 til Jevnaker) og Hønengata i Hønefoss og videre nordover, for en stor del langs Ådalselva og Sperillen, til fylkesgrensen mellom Viken og Innlandet et stykke nord for Nes i Ådal.
Langs Ådalsveien ligger tettstedene Hallingby og Nes, og ved Nymoen er det avkjøring til tettstedet Hen. Vest for Hallingby reiser Ådalsfjellene seg, ei fjellrekke som skiller Ådal fra Strømsoddbyda i Soknedalen i vest. Ved Ringmoen og avkjøringen til Viker kirke i Vestre Ådal ligger sørende av innsjøen Sperillen, som strekker seg videre nordover til Nes, der både Begna og Urula tømmer seg. Fra Nes er det avkjøring til Hedalen.


== Bildegalleri ==

		
		
		
		
		


== Eksterne lenker ==
(en) Ådalsveien – kategori av bilder, video eller lyd på Commons
Anne-Cecilie Kaltenborn

Anne-Cecilie Kaltenborn (født 5. juli 1968 i USA) er en norsk organisasjonskvinne som primært har jobbet med organisasjoner, politikk og helse. Hun er administrerende direktør i NHO Service og Handel og styreleder i FN-sambandet.
I Ukeavisen Ledelse og Dagens Perspektiv er Kaltenborn fast spaltist for Ukeforum. Her skriver hun om tematikk knyttet til arbeidsliv, for eksempel hvorfor private virksomheter har betydelig lavere sykefravær enn det offentlige i de samme bransjene. 


== Karriere ==
Anne-Cecilie Kaltenborn var generalsekretær i Leger Uten Grenser fra 2012-2015. Hun ledet det norske kontoret med cirka 150 ansatte, samt cirka 100 personer i felt. Kaltenborn var talsperson for Leger Uten Grenser under ebolautbruddet i Vest-Afrika 2013/2014 da en norsk lege og feltarbeider ble smittet av viruset i Sierra Leone. 
Fra 2006-2012 var hun viseadministrerende direktør på Lovisenberg Diakonale Sykehus, og før det politisk rådgiver for daværende helse- og omsorgsminister, Ansgar Gabrielsen. 
Fra 2002-2006 var Kaltenborn spesialrådgiver for internasjonalt samarbeid ved Byrådslederens avdeling i Oslo kommune. Her hadde hun blant annet ansvar for å utvikle hovedstadens internasjonale policy, oppfølgingsansvar for samarbeid med Kina, og utrede og etablere Osloregionens Europakontor, Brussel (2003). 
Kaltenborn har også jobbet ved Det norske generalkonsulatet i Shanghai, Kina (1999-2002) og i NRK Fjernsyn (1994-1999). I NRK var hun journalist/researcher i Fredrik Skavlans redaksjon (våren 1999), og programleder for debatt i Undervisningsfjernsyn. 


== Utdanning ==
Hun har hovedfag idéhistorie fra Universitetet i Oslo (1996-1998), der hun skrev oppgave om Norsk Hydros syn på natur gjennom tidene. I 2010 tok hun Forsvarets Høyskoles Sjefskurs, med fokus på sivilt-militært samarbeid i krigsområder, humanitære katastrofer og krisehåndtering og -ledelse. 
Kaltenborn har også candidata magisterii-grad (cand.mag) fra Universitetet i Oslo (1988-1992), hvor hun blant annet tok fransk og europeisk statsvitenskap og politikk ved Institut d'Etudes Politiques de Paris (SciencesPo)  (1991-1992).


== Språk ==
Engelsk, fransk og tysk er på samme nivå som morsmålet, ettersom Kaltenborn har internasjonal skolegang. I tillegg snakker hun bra kinesisk etter frem år i Shanghai. 


== Verv ==
I årene fra 2012 til 2015 var Kaltenborn nestleder i styret til LHL-klinikkene. Hun var bystyrerepresentant i Oslo for Høyre fra 1995-1999, hvor hun var medlem av bystyrets miljø- og samferdselskomité.
I oktober 2021 ble Kaltenborn valgt til ny styreleder i FN-sambandet. Hun tok vervet etter Trine Lise Sundnes.


== Privatliv ==
Anne-Cecilie Kaltenborn er gift med sosialantropolog Henning Kristoffersen. Sammen har de tre barn.


== Referanser ==
U23-middelhavsmesterskapet i friidrett 2018

U23-middelhavsmesterskapet i friidrett 2018 ble arrangert 9. og 10. juni 2018 i Jesolo i Italia. 


== Resultater menn ==


=== 100 meter ===


=== 200 meter ===


=== 400 meter ===


=== 800 meter ===
Finale


=== 1500 meter ===
Finale


=== 5000 meter ===
Finale


=== 10 000 meter ===
Finale


=== 110 meter hekk ===
Finale


=== 400 meters hekk ===


=== 3000 meter hinder ===
Finale


=== 10 000 meter kappgang ===
Finale


=== Høydehopp ===
Finale


=== Stavsprang ===
Finale


=== Lengdehopp ===


=== Tresteg ===


=== Kulestøt ===


=== Diskos ===


=== Sleggekast ===


=== Spydkast ===


=== 4 x 100 meter stafett ===
Finale


=== 4 x 400 meter stafett ===
Finale


== Resultater kvinner ==


=== 100 meter ===


=== 200 meter ===


=== 400 meter ===


=== 800 meter ===


=== 1500 meter ===
Finale


=== 5000 meter ===
Finale


=== 10 000 meter ===
Finale


=== 100 meter hekk ===
Finale


=== 400 meter hekk ===
Finale


=== 3000 meter hinder ===
Finale


=== 10 000 meter kappgang ===
Finale


=== Høydehopp ===
Finale


=== Stavsprang ===
Finale


=== Lengdehopp ===


=== Tresteg ===


=== Kulestøt ===


=== Diskos ===


=== Sleggekast ===


=== Spydkast ===


=== 4 x 100 meter stafett ===
Finale


=== 4 x 400 meter stafett ===
Finale


== Kilder ==
Resultater hos FIDAL
Bertrand Gundersen

Bertrand Gundersen (født 29. mai 1854 i Drammen, død 15. februar 1915) var en norsk rektor og politiker (V), som var ordfører i Bodø i perioden 1895 og 1897, og Stortingsrepresentant for Bodø og Narvik i 1907-1909. 
Ved stortingsvalget 1906 fikk han 590 stemmer, mot Jørg Berges 497 stemmer og Arnt Angells 150 stemmer.Gundersen var sønn til skipper Carl Magnus Gundersen og Maren Christine Andersen. Han ble selv student i 1872 og cand. mag. i 1881. I perioden 1878-83 var han lærer ved privatskoler i Kristiania, og fra 1883 til 1892 drev han sin egen privatskole i samme byen. I 1892 flyttet han til Bodø, der han ble rektor på Bodø kommunale mellom- og handelsskole til 1909. Senere var han rektor ved Skien skole.
Gundersen var formann i skolestyret i Bodø 1894-97, og ordfører i Bodø i perioden 1895 og 1897. Han ga ut flere lærebøker og var et par år redaktør for avisa Nordland. I 1911 ble han leder for departementskomiteens utvalg for folkegymnas.


== Referanser ==


== Eksterne lenker ==
(no) Bertrand Gundersen hos Norsk senter for forskningsdata
Jørgen de Mylius

Jørgen de Mylius, også kalt Jørgen Mylius, (født 5. mars 1946 på Frederiksberg i Danmark) er en dansk radio- og tv-programleder, låtskriver og forfatter. Han regnes som en foregangsperson for å få alminneliggjort dansk og internasjonal pop- og rockemusikk på dansk radio og fjernsyn, og han startet sitt eget hitlisteshow på Danmarks Radio allerede som 17-åring i 1963. I Danmark er han imidlertid mest kjent for sitt virke innen Dansk Melodi Grand Prix og Eurovision Song Contest. Han har vært programleder for Dansk Melodi Grand Prix elleve ganger og dansk kommentator under Eurovision Song Contest 24 ganger. Jørgen de Mylius har skrevet tekster – i hovedsak danske oversettelser av slagere fra Norge og Sverige – til Dansktoppen-artister som Kandis, Dorthe Kollo, Lis & Per, Tommy Seebach, og Bamses Venner. Jørgen de Mylius har ifølge seg selv skrevet over 400 sangtekster i sin karriere.


== Biografi ==
Jørgen de Mylius ble født i Frederiksberg og gikk ut av realfaglinjen ved Østre Borgerdyd Gymnasium i 1964. Allerede året før, 29. januar 1963, begynte han å jobbe for Danmarks Radio (DR). Det neste halvannet året skapte han programmer som Top 20, Efter Skoletid og For de unge. Han fullførte en journalistutdannelse i 1968.I 1970-årene jobbet de Mylius som radiojournalist i USA, Japan, Frankrike og Luxembourg. I april 1977 vendte han tilbake til Danmarks Radio, der han startet i fjernsynsavdelingen. Han var en av initiativtakerne til å få Danmark tilbake i Eurovision Song Contest, som DR hadde boikottet siden 1966. I 1978 vendte Danmark tilbake i konkurransen, og de Mylius var programleder ved Dansk Melodi Grand Prix samme året.Siden har han ledet og produsert tv-programmer som Eldorado, Stardust, Musikboxen og Pop-quiz. I 1989 ble han vert for radioprogrammet Mylles Hylde på DR P3 og i 1990–1991 var han i USA, der han studerte film ved University of California (UCLA) i Los Angeles. I slutten av 1990-årene var han programleder for det populære danske radioprogrammet De ringer, vi spiller.Utover tv og radio, har han også skrevet biografier om Cliff Richard, Elvis Presley og Jodle Birge. Fra 1999 jobbet han som redaksjonssjef for tv-programmet Hit med sangen og senere som radiovert for programmet Hithouse på DR P5.


== Annet ==
I 2013 ble han slått til ridder av Dannebrogordenen for sitt virke innen dansk kultur- og underholdningsliv.Han omtales ofte bare ved kallenavnet sitt, Mylle.


== Referanser ==


== Eksterne lenker ==
Offisielt nettsted 
(en) Jørgen de Mylius på Internet Movie Database 
(da) Jørgen de Mylius på Filmdatabasen 
(da) Jørgen de Mylius hos danskefilmstemmer.dk
Peter Smedvig

Peter Thomas Smedvig (født 28. august 1946 i Stavanger) er en norsk investor og mangemilliardær som bosatte seg i London. Han styrer familieformuen som er bygd på hermetikk-, rederi- og offshoreindustri. I 2017 overførte han store deler av formuen til datteren, Anna Margaret Smedvig. Smedvig ledet i flere år boreriggselskapet Smedvig ASA som ble solgt til John Fredriksen og Seadrill i 2006. Smedvig ASA ble grunnlagt av oldefaren, Peder Smedvig.


== Tidlig liv ==
Peter Thomas Smedvig ble født i august 1946. Smedvig var elev ved Kongsgård skole i Stavanger.  Han fikk en bachelorgrad fra Newcastle University i 1970, og en MBA fra Wharton School of Finance and Commerce, University of Pennsylvania i 1972.


== Karriere ==
I 1996 ble han medgrunnlegger av Smedvig Capital med Johnny Hewett. Da faren Torolf Smedvig døde i 1977, overtok Peter T. Smedvik som leder for Smedvig ASA, og i 1988 kjøpe han opp et annet stort offshoreselskap, Dyvi Drilling. Smedvig ASA ble børsnotert i 1990. I 2005-06 kjøpte Seadrill (John Fredriksen og makker Tor Olav Trøim) stavangerbedriften Smedvig Offshore (Smedvig ASA) for åtte milliarder kroner. Nesten alle investeringer han har foretatt, slik som i fisk, skip, flytende borerigger, oljeleting og hermetikkfabrikker, er forbundet med sjøen. Men han har med firmaet også investert i gruvedrift, energi, navigasjon og utvikling av datasenter.Smedvig var per 2017 nummer 12 på Kapitals rikingliste med en antatt formue på ni milliarder kroner. Formuen er plassert i eiendom i Norge og utlandet, samt ulike fond. Smedvig er også såkorninvestor i ulike næringer gjennom selskapet Smedvig Capital Limited, hvor blant annet datalagringsselskapet Green Mountain Data Centre AS er plassert. Med Green Mountain Data Centre AS bygget han et datalager på Rjukan, som hadde en investeringsramme på 600 millioner kroner.


== Referanser ==


== Eksterne lenker ==
Smedvigs offisielle nettsiden
Remigio Sabbadini

Remigio Sabbadini (født 23. november 1850 i Sarego, død 7. februar 1934 i Pisa) var en italiensk klassisk filolog.


== Liv ==
Sabbadini var elev ved Istituto di studi superiori i Firenze, hvor Domenico Comparetti, Pasquale Villari og Enea Piccolomini var blant lærerne hans. Han fikk doktorgraden i 1874 og var deretter fra 1874 til 1886 lærer ved forskjellige gymnas: Girgenti, Velletri, Ventimiglia, Salerno, Livorno og Palermo. I 1886 ble han utnevnt til professor i latinsk litteratur ved Universitetet i Catania. I 1900 vekslet han til professoratet i latinsk litteratur ved akademiet i Milano (forløperen for Universitetet i Milano, opprettet i 1924), hvor han ble værende til han gikk av i 1926.
Gjennom hele livet interesserte Sabbadini seg for Vergil, som var gjenstand for en rekke av hans avhandlinger og kommentarer. Ved 2000 årsjubileet for dikterens fødsel (1930) utga han en kritisk utgave av Vergils samlede skrifter. Han utga også flere skoleutgaver av latinske forfattere.
Ved siden av antikken interesserte han seg for den italienske humanismen, først og fremst den klassiske filologiens utvikling i denne perioden, og var en av de første som undersøkte denne systematisk. Han utga en rekke avhandlinger om enkelte humanister, biblioteker og manuskripter, Særlig er han kjent for Le scoperte dei codici latini e greci ne’ secoli XIV e XV («Oppdagelsene av latinske og greske skrifter på 1300- og 1400-tallet», 1905).


== Referanser ==


== Litteratur ==
Giorgio Piras: «SABBADINI, Remigio», i Dizionario Biografico degli Italiani, bind 89 (2017)
Linda Skar

Linda Skar (født 1971) er en norsk tidligere svømmer som representerte Sandnes SLK.
Hun vant 5 NM-gull i perioden 1987–1988.


== Medaljer i norske mesterskap ==


== Kilder ==
medley.no: Medaljevinnere NM svømming